ભારતીય જનતા પક્ષે પોતાના ઉમેદવારોની જે પ્રથમ યાદી જાહેર કરી છે તેનો વિગતવાર અભ્યાસ કરીએ તો સીધું સમજાય છે કે ‘બહારી’ ઉમેદવારોને મેદાનમાં ઉતારીને ચૂંટણી જીતવા માટેની ગુજરાતમાં સફળ થયેલી વ્યૂહરચના જ અમલમાં મૂકી છે. જે ઉમેદવારો પોતાના બળે ચૂંટણી જીતી શકે તેવો હોય તે ગમે તેવો હોય તો પણ ભાજપ માટે સ્વીકાર્ય છે. એટલું જ નહીં, વર્ષોથી પક્ષને વફાદાર રહેલા, સફળ નીવડેલા કે કાર્યદક્ષ ઉમેદવારોથી પણ વધુ ‘આવકાર્ય’ છે. પ્રથમ યાદીમાં જ બે ડઝનથી વધુ ઉમેદવારો બીજા પક્ષના દેખાય છે.